|  |  |
| --- | --- |
| **Elem tartalma: Szent József játék**Régiós közösségi napon rendezett játék | Kategória: játék |
| Szerző(k): Pintér Lilla, Soós Zoltán Jelöld be a szerkesztő(k) opciót! (lenyíló lista)  | Esemény: Egyéb |
| Kapcsolódó téma: Szent József | Kapcsolódó előadás: |
| Régió: Összrégió | Település: Vác | Időpont: 2021.06.12. |

Kapcsolódó anyagok:

2021\_07\_szent\_Jozsef\_negy\_foeloadas\_egyben\_ossz\_tabor

2021\_07\_szent\_Jozsef\_tema\_es\_esemenyösszegzo\_ossz\_tabor

Törzsanyag:

**Szent József játék**

**Kerettörténet:**

Szt. József családjával az Angyal sugallatára Egyiptomba menekül, hogy a gyermek Jézus megmeneküljön a kegyetlen Heródes király ítélete alól. József azonban nem annyira ért a modern technikai megoldásokhoz, ezért szükség van a segítségünkre. Az utazáshoz a következő tételekre lesz szüksége várhatóan, melyekből legalább 10 db-ot kell összegyűjtenetek ahhoz, hogy Józsefék elindulhassanak!

* cumisüveg
* friss útlevél
* pelenkázós táska
* hordozókendő
* Egyiptomi pénz (font)
* vízum
* védőoltás (COVID19 ellen)
* ajánlott oltás (Hepatitis-A)
* babasapka
* ajánlott oltás (Hepatitis-B)
* ajánlott oltás (tífusz)
* naptej
* maszk
* védettségi igazolvány
* szállásfoglalás
* ivóvíz
* teve
* élelem
* repjegy
* váltásruha

**Szabályok:**

1. Van 6 db állomás, ahol van állomásvezető is, a feladatok elvégzéséért tőlük kaptok **véletlenszerűen** tárgyakat, ezen felül kihelyeztünk QR-kódokat is. Utóbbiakra adott megfejtéseiteket 2 ember várja, hozzájuk kell menni, tőlük kapjátok meg jutalmatokat.
2. A tárgyakat a borítékotokban gyűjtitek, melyet az állomásvezetők szignóznak is ottjártatokkor.
3. Egy helyre maximum kétszer lehet menni.
4. Nem lehet rögtön visszamenni ugyanarra az állomásra.
5. A QR-kódos állomásokat csak egyszer lehet megcsinálni.
6. Legalább 10 **különböző** tárgyat kell összegyűjteni ahhoz hogy a Szent Család útra kelhessen.
7. Győztes az a csapat, aki a legalább tízféle tárgyat összegyűjtők közül a legtöbb fajta tárgyat gyűjti össze.
8. Kereskedni is lehet egymással - csapatok közt, hiszen lehet, hogy több egyforma tárgyat is kaptok, amit el kéne cserélni, rátok van bízva, hogy mit miért adtok oda, hány tárgyért (nyilván a játékhoz kapcsolódó cetlik jöhetnek csak szóba, nem egy kakaós csiga mondjuk).

**Két jó tanács a végére**: az angyal segíthet, ha útmutatásra szorulnátok, a római katonáktól viszont óvakodjatok! Inkognitóban köztetek járnak! *(de ennél többet nem mondunk, sem azt, hogy hányan, sem azt, hogy kik azok, sem azt, hogy mi történik, ha találkoznak)*

**Az alábbiakat már NEM ismertetjük:**

**Karakterek:**

***Angyal***

- inkognitóban járkál a játékosok között, néha odamegy egy-egy tímecskéhez és megsúgja nekik, hogy **A kis Jézus tegnap hármat büfizett.** De ennél többet nem mond. (Az egyik állomás jelszavas, ott kell majd ezt tudni, de nem akarjuk túl egyértelművé tenni.)

***Római katona/Vámszedő***

* nem fedi fel magát, odamegy valakihez, aki éppen nem teljesít feladatot állomásnál, vagy nem áll épp sorban valahova (de sorban max. 2 tímecske állhat egy állomásnál, a 3. már nem élvez védelmet
* Kő-papír-olló - Ha a római nyer elrabol egy korábban megszerzett tárgyat, (**de ezt a játékos választhatja ki, hogy melyiket)**, ha a játékos nyer, akkor megmenekült.

**Szignózás a borítékon**

Az állomásvezetővel ellátott állomásokat max. kétszer teljesítheti egy csapat, illetve nem foghat újabb kísérletbe közvetlenül az első próbálkozás után.

Éppen ezért, ha nálad járt egy csapat, akkor ezt jelezd a borítékján kívülről, az állomás számával és aláírásoddal, illetve mindig ellenőrizd is, hogy nem voltak-e már nálad kétszer!

A QR-kódos állomások megfejtéseivel érkezőknél hasonlóan kell eljárni, de azokat értelemszerűen csak egyszer lehet elvégezni. Ez egy ember lesz valószínűleg, aki ezekre osztja a díjakat.

**1. állomás**

Mentés szatyorba minél több WC-papír tekercs bepréselése, felhasználható maradjon, ne vegyék ki a közepét!

**2. állomás**

A Szent Családnak gyorsan vízre lenne szüksége. Itt ez a palack, 1 percetek van vízzel megtöltve visszahozni! Óra indul!



**3. állomás**

1 perc plankelés - 1 tárgyjutalom

2 perc - 2 tárgyjutalom



**4. állomás**

Két ember hajtotta ugrókötél

2 ember ugrál, 5 ugrás tévesztés nélkül - 1 cucc

3 ember ugrál, 3 ugrás tévesztés nélkül - 1 cucc

2 ember ugrál, 8 ugrás tévesztés nélkül - 2 cucc

3 ember ugrál, 6 ugrás tévesztés nélkül - 2 cucc



**5. állomás**

Jelszavas állomás!

Csak jelszóért cserébe ismertethető a feladat és nem mondjuk el, hogy honnan kell azt megszerezni. Oldják meg! *(A jelszót egyébként az inkognitós angyal súgja meg annak, akivel találkozik:* ***A kis Jézus tegnap hármat büfizett.)***

A feladat pedig (ha el tudták mondani a jelszót):

Altatódal írása a kis Jézusnak

min 4 soros vszk., rímeljen, énekeljék el - 1 cucc

két vszk. - 2 cucc

**6. állomás**

Ping-pong labda kanállal

**Jutalomosztó (2 fő)** - QR kódos kérdésekre náluk lehet elmondani a választ, cserébe kapnak tárgyjutalmat, szignózni, melyik kérdésért kaptak már, javasolt jelölés: Q1, Q2, Q3...



**2 db Heródes-katona**, kő-papír-ollóval rabolnak, de csak azt, aki nincs a 6 állomás egyikén

**QR-kérdések**

Q1. Mikor van Szt. József ünnepe? Kiknek a védőszentje Szent József?

Q2. Mi a legfontosabb mondata Józsefnek az evangéliumban?

Q3. Kik voltak József anyósa és apósa?

Q4. Honnan származik József?

Q5. Mettől meddig tart a Szent József év?

Q6. Kiknek az álmát fejtette meg Jákob fia, József?

Q7. Készítsetek egy fotót József segítőiről, azaz a csapatról!

Q8. Hogyan mutatkoznál be és kérnél egy pohár vizet Egyiptomban?

Q9. Hol veszett el Jézus 12 évesen?

Q10 Sorolj fel 6 híres Józsefet!

**Válaszok:**

Q1. Március 19. Munkások.

Q2. Nem mond semmit. :P

Q3. Szent Anna és Szent Joachim

Q4. Dávid házából.

Q5. 2020. dec 8.-tól 2021 dec 8-ig.

Q6. A fáraóét, a főpohárnokét, és sütőmesterét.

Q7. Fotó bemutatása, esetleg érdemes lehet ezeket összegyűjteni, elküldeni egy adott címre, mondjuk vacifiiroda@gmail.com címre.

Q8. My name is Joseph. Can I have a glass of water? (mert az angol is hivatalos nyelv)

vagy (arabul, google translate kiejti, előtte meg kell tanulnia az ellenőrzőnek XD):





Q9 Jeruzsálemben.

Q10 Tetszőleges Józsefek.

A játékról készült videó: https://youtu.be/1f1Ys6Sbz9Q

Eszközigény:

**Eszköz és HR igény:**

8 állomásvezető - 1 vezető az összes QR kódoshoz, 6+1 a 6 állomáshoz (vízhordóshoz kettő)

* 1-2 fő angyal és római katona
* Cetlik – sok, amiken ott a vagyontárgy - Zoli szerkeszti meg a mappába, onnan kell nyomtatni
* QR kódok - Zoli szerkeszti meg a mappába, onnan kell nyomtatni, laminálás, lyuk rá és felkötjük
* Borítékok
* Ugrókötél  - nagyon hosszú, 4. állomásra
* pingpong labda
* kanál
* tollak - állomásvezetőknek
* papír + toll - altatódalos állomás







 

 

 

  

 

QR-es kérdések (ezekhez a képekhez vezetnek majd a linkek)

|  |  |  |
| --- | --- | --- |
| C:\Users\Vendég\Pictures\Közösségi nap\1.png | C:\Users\Vendég\Pictures\Közösségi nap\2.png | C:\Users\Vendég\Pictures\Közösségi nap\3.png |
| C:\Users\Vendég\Pictures\Közösségi nap\4.png | C:\Users\Vendég\Pictures\Közösségi nap\5.png | C:\Users\Vendég\Pictures\Közösségi nap\6.png |
| C:\Users\Vendég\Pictures\Közösségi nap\7.png | C:\Users\Vendég\Pictures\Közösségi nap\8.png | C:\Users\Vendég\Pictures\Közösségi nap\9.png |
| C:\Users\Vendég\Pictures\Közösségi nap\10.png |  |  |